Lauri Läänemets

Lauri Läänemets (sündinud 31. jaanuaril 1983 Tallinnas) Eesti poliitik ja kodanikuaktivist, kes oli Eesti Vabariigi siseminister aastatel 2022–2025.

Alates 5. veebruarist 2022 on Läänemets Sotsiaaldemokraatliku Erakonna esimees. Varem on ta olnud Riigikogu XIV koosseisu liige. 

 Hariduskäik 
Lõpetanud Pirita Majandusgümnaasiumi 2001. aastal, Tallinna Ülikooli rekreatsioonikorralduse 2009. aastal ja Kaitseliidu Kooli kompaniiülema kursuse 2019. aastal.

 Kodanikuaktivisti ja kogukonna liidrina 
Läänemets on olnud õpilas- (Pirita Majandusgümnaasium) ja üliõpilasesindaja (Tallinna Ülikool), paljude Eesti noortevolikogude mentorhttps://jarvateataja.postimees.ee/263824/jarvamaal-sai-tegevuse-alustamiseks-toetust-kaks-noortevolikogu ja noorteühingute abistaja eelkõige organisatsioonilistes küsimustes. Sellesse perioodi jäävad mitmed meeleavaldusedhttps://www.youtube.com/watch?v=OXS6k1Ibo2o ja kampaaniad valitsuse mõjutamiseks Tallinna Ülikooli loomisel, ühiselamute renoveerimise rahastamiseks. Ta on skaudijuht, kaitseliitlane ja on olnud abipolitseinik. Aastal 2008 oli mitmetuhandelise liikmeskonnaga kodanikuliikumise Päästkem Eesti Metsad eestvedajahttps://bioneer.ee/loodi-kodanike%C3%BChendus-p%C3%A4%C3%A4stkem-eesti-metsad. Pikaaegne üliõpilasesindaja, kelle eestvedamisel rajati Tallinna Raekoja platsile Tudengimajahttps://dea.digar.ee/cgi-bin/dea?a=d&d=linnalehtt20070607.1.3, üks Tallinna Tudengipäevade korraldajaid ja Eesti üliõpilasliikumise arengule kaasaaitaja, aastatel 2004–2007 Tallinna Ülikooli senati liige.  

Väätsa vallavanemana algatas ja aitas korraldada selliseid kogukonda siduvaid tegevusi nagu Väätsa Kortermajade Festivalhttps://www.err.ee/571699/vaatsa-kula-hakkas-esimesena-korraldama-kortermajade-festivali, Lumememmede paraad (Kuldmuna ja eriauhind 2017)https://defol.io/kuldmuna/2017-vaatsa-lumememmede-paraad-1 ning jõululeiutised vaateakendelehttps://tv.postimees.ee/6470149/reporter-vaatsa-elanikud-muutsid-aknad-saravateks-vaatamisvaarsusteks. Talgute korras ehitas koos kogukonnaga ühe päevaga Väätsa rabasse 1,7 km laudteed.https://reporter.postimees.ee/4103779/vaatsas-ehitasid-talgulised-rabasse-laudtee  

 Töökohad 
Aastatel 2013–2017 Väätsa vallavanem, 2014–2017 Järvamaa Omavalitsuste Liidu juhatuse aseesimees.https://jarvateataja.postimees.ee/3160613/omavalitsuste-liitu-juhib-turi-vallavanem Varem on töötanud Tallinna linnavalitsuses, linnavolikogus, SA Tudengipäevad programmijuhina, juhtinud Tallinna Üliõpilaskondade Ümarlaudahttps://et.wikipedia.org/wiki/Tallinna_%C3%9Cli%C3%B5pilaskondade_%C3%9Cmarlaud, Tallinna Ülikooli üliõpilaskondahttps://et.wikipedia.org/wiki/Tallinna_%C3%9Clikooli_%C3%BCli%C3%B5pilaskond, töötanud Eesti Üliõpilaskondade Liidus. Olnud Kodanikuühiskonna Sihtkapitali nõukogu liige.https://www.ohtuleht.ee/269508/eesti-kodanikuuhiskonna-sihtkapitali-noukogu-valis-esimehe

 Poliitiline tegevus 
 Rahvaliidus 
Aastail 2008–2010 kuulus Läänemets Eestimaa Rahvaliitu.http://www.delfi.ee/news/paevauudised/eesti/rahvaliit-valis-endale-uue-juhatuse?id=28435747 2009. aastal kandideeris ta Rahvaliidu nimekirjas Euroopa Parlamendi valimistel. ning Rahvaliidu ja Eestimaa Roheliste ühises nimekirjas 2009. aasta kohalike omavalitsuste valimistel Tallinna Kesklinnas. 

Ta oli 2010 Rahvaliidu juhatuse liige, 2009–2010 Rahvaliidu volikogu aseesimees ja 2008–2010 Tallinna linnaühenduse juhatuse esimees. Pärast Rahvaliidu ja Sotsiaaldemokraatliku Erakonna ühinemise luhtumist astus Läänemets 2010. aasta kevadel Sotsiaaldemokraatlikku Erakonda.

 Sotsiaaldemokraatlikus erakonnas 
Sotsiaaldemokraatliku Erakonna aseesimees ning erakonna Järvamaa piirkonna juhatuse esimees ja volikogu liige.http://www.sotsid.ee Alates 2018. aasta novembrist Sotsiaaldemokraatliku Erakonna Omavalitsuskogu esimees. Ta on olnud Sotsiaaldemokraatliku Erakonna Meesühenduse asutajaliige ja eestvedaja.https://www.sotsid.ee/erakond/sosarorganisatsioonid/sotsiaaldemokraatide-meesuhendus/

2011. aasta Riigikogu valimistel kandideeris valimisringkonnas nr 2 ja kogus 156 häält.http://vvk.ee/varasemad/rk2011/election_result_di_5377.html 2017. aastal kandideeris ühineva Türi valla (Väätsa, Türi ja Käru vald) volikokku sotsiaaldemokraatide nimekirja esinumbrina. Läänemets sai valimistel 547 häält, Sotside nimekiri pääses volikokku 7 kohaga.https://kov2017.valimised.ee/valimistulemus-vald.html#0834 2019. aasta Riigikogu valimistel kandideeris Järva- ja Viljandimaa valimisringkonnas ning sai neljandalt kohalt sotside ringkonna teise tulemuse 994 häält.https://rk2019.valimised.ee/et/voting-result/district-8-voting-result.html

Aastatel 2011–2013 oli Läänemets erakonna noorteühenduse Noored Sotsiaaldemokraadid president. 2013. aasta oktoobris toimunud KOV valimistel kogus Läänemets Tallinna Kesklinnas kandideerides 124 häält.http://www.vvk.ee, kuulus Tallinna Kesklinna Halduskokku ja 2017. aastal Tallinna Linnavolikokku. 21. novembril 2013 valiti Läänemets Väätsa vallavanemaks.https://maaleht.delfi.ee/news/maaleht/uudised/vaatsa-vallavanemaks-valiti-lauri-laanemets?id=67353870 

5. veebruaril 2022 valiti ta Sotsiaaldemokraatliku Erakonna esimeheks."Sotsiaaldemokraadid valisid uueks esimeheks Lauri Läänemetsa" ERR, 5. veebruar 2022

Ta kandideeris 2023. aasta valimistel Riigikokku, kogus valimisringkonnas nr 8 (Järva- ja Viljandimaa) 1731 häält ning osutus valituks.

 Tunnustus 

 Kaitseliidu III klassi teenetemedal (2019)
 Aasta vabatahtlike kaasaja (2017)
 Väätsa Põhikooli teenetemedal (2017)https://vaatsapk.ee/1-septembri-aktus-3/
 Kuldmuna ja žürii eriauhind "Ühendamise muna" (2017)
 Eesti Skautide Ühingu teenetemärk Rajatäht III järk (2011)
 Tallinna Ülikooli üliõpilaskonna I klassi I järgu teenetemärk (2010)https://www.esindus.ee/meist/
 Tallinna Ülikooli teenetemärk (2011)https://www.tlu.ee/teenetemark-ja-teenetemedal
 Tallinna Ülikooli üliõpilasnõukogu KÜN-i teenetemärk (2009)
 Eesti Üliõpilaskondade Liidu kuldne teenetemärk (2008)https://eyl.ee/sumboolika-ja-teenetemargid/

 Viited 

 Välislingid 

Kategooria:Eesti siseministrid
Kategooria:XIV Riigikogu liikmed
Kategooria:Rahvaliidu poliitikud
Kategooria:Sotsiaaldemokraatliku Erakonna poliitikud
Kategooria:Kaitseliidu Tallinna maleva liikmed
Kategooria:Tallinna Ülikooli vilistlased
Kategooria:Sündinud 1983